Թալես Միլեթացի

:

Ծնվել է Միլեթոս քաղաքում։ Թալեսը Միլեթյան դպրոցի առաջին փիլիսոփա-գիտնականն է, առաջին մաթեմատիկոսն ու բնագետը։ Նա եղել է իր ժամանակի ամենախոշոր մարդը, միաժամանակ զբաղվել է առևտրով, եղել է հայտնի վաճառական, քաղաքական խոշոր գործիչ, ճարտարապետ, աստղաբաշխ, ճանապարհորդել է զանազան քաղաքներ, դեպի Եգիպտոս, որտեղ զբաղվել է Նեղոսի հեղեղումների ուսումնասիրությամբ։ Վերադառնալով Միլեթոս իրեն նվիրում է գիտական զբաղմունքի մինչև խոր ծերություն։

Իր ճանապարհորդության ժամանակ նա քաղդեական ու եգիպտական գիտնականներից վերցնում է աստղաբաշխական ու երկրաչափական գիտելիքներ, որը հետագայում զարգացնում է։ Նա աստղաբաշխության մեջ կատարում է մի շարք հայտնագործություններ, որոնք օգտագործում են առևտրականները ծովագնացության ժամանակ։ Նա գուշակում է 585 թվի մայիսի 28-ի արևի խավարումը։ Նա առաջինն է սահմանում տարին 365 օր, առաջինը «գտավ» Փոքր Արջի համաստեղությունը։ Նա կանխատեսում էր կլիմայական փոփոխությունները։

Մաթեմատիկայում Թալեսը կիրառել է երկրաչափությունը բուրգերի բարձրությունը, ափից նավերի հեռավորությունը հաշվարկելու համար։ Նա համարվում է առաջին մարդը, ով գործադրել է դեդուկտիվ դատողությունը երկրաչափության մեջ, դուրս բերել այսպես կոչված՝ Թալեսի թեորեմի չորս հետևությունները։ Նա առաջին մարդն է, ում մաթեմատկական հայտնագործություն է վերագրվում։

 Ասույթներ 
Թալեսին են վերագրվում հետևալ մտքերը 

 «Տիեզերքի սկիզբն ու վերջը ջուրն է»
 «Տիեզերքը մեկ է»
 «Ամեն ինչ ջրից է և ամեն ինչ ջրի մեջ է լուծվում»
 «Ամեն ինչ լի է աստվածներով»
 «Հոգին մշտաշարժ է կամ ինքնաշարժ»
 «Հոգին անմահ է»
 «Ավագագույնը Աստվածն է, քանզի այն անարար է»
 «Գեղեցկագույնը տիեզերքն է, քանզի այն Աստծո կերտածն է»
 «Մեծագույնը տեղն է, քանզի այն [իր մեջ] տանում է ամեն ինչ»
 «Արագագույնը միտքն է, քանզի այն մշտապես սլանում է»
 «Զորեղագույնը անհրաժեշտությունն է, քանզի այն հաղթում է բոլորին»
 «Իմաստնագույնը ժամանակն է, քանզի այն բացահայտում է ամեն ինչ»
 «Բազում բառերը բնավ իմաստուն կարծիք չեն արտահայտում․ մե՛կ իմաստուն բան փնտրիր, մե՛կ արժանի բան ընտրիր՝ որ կապես շաղակրատ մարդկանց անվերջ խոսող լեզուները»
 Ծանոթագրություններ 

 Գրականություն 
  (1991 pbk ed. )
  Third Edition 
 Herodotus, Histories, A. D. Godley (translator), Cambridge: Harvard University Press, 1920; . Online version at Perseus
 Hans Joachim Störig, Kleine Weltgeschichte der Philosophie. Fischer, Frankfurt/M. 2004, .



 Pliny the Elder, The Natural History (eds. John Bostock, M.D., F.R.S. H.T. Riley, Esq., B.A.) London. Taylor and Francis. (1855). Online version at the Perseus Digital Library.





 Priou, Alex (2016). "The Origin and Foundations of Milesian Thought." The Review of Metaphysics 70, 3–31.

 Արտաքին հղումներ 

 Thales of Miletus from The Internet Encyclopedia of Philosophy
 Thales of Miletus  MacTutor History of Mathematics
 Thales' Theorem – Math Open Reference (with interactive animation)
 Thales biography by Charlene Douglass (with extensive bibliography)
 Thales of Miletus Life, Work and Testimonies by Giannis Stamatellos
 Thales Fragments 

Կատեգորիա:Անտիկ դարաշրջանի հույն աստղագետներ
Կատեգորիա:Անտիկ դարաշրջանի հույն ճարտարապետներ
Կատեգորիա:Անտիկ դարաշրջանի հույն տոմարագետներ
Կատեգորիա:Անտիկ դարաշրջանի հույն փիլիսոփաներ
Կատեգորիա:Գիտության փիլիսոփաներ
Կատեգորիա:Հին Հունաստանի մաթեմատիկոսներ
Կատեգորիա:Հին հոնիացի փիլիսոփաներ
Կատեգորիա:Հին միլեթացիներ
Կատեգորիա:Մ.թ.ա. 6-րդ դարի փիլիսոփաներ
Կատեգորիա:Մաթեմատիկայի փիլիսոփաներ
Կատեգորիա:Մաթեմատիկոսներ այբբենական կարգով
Կատեգորիա:Նախասոկրատեսյան փիլիսոփաներ